Αθήνα, 24 Σεπτεμβρίου 2025

Αγαπητέ κ. Πρόεδρε

Πιστεύω ακράδαντα ότι το ύψιστο Πατριωτικό Καθήκον και Εθνικό Όραμα για τη χώρα μας είναι η οικοδόμηση μιας **Ισχυρής Παραγωγικής Οικονομίας** με ότι αυτό συμπεριλαμβάνει και συμπαρασύρει. Πάνω από όλα χρειαζόμαστε να ενεργοποιήσουμε παραγωγικά τις ελληνικές επιχειρήσεις όλων των μεγεθών και κλάδων καθότι χωρίς την ενεργοποίηση των εγχώριων δυνάμεων καμία ανάπτυξη δεν μπορεί να είναι μακροχρόνια και κοινωνικά δίκαιη.

Με τις σκέψεις και τις αγωνίες αυτές καταθέσαμε στις 8 Αυγούστου 2025, στον Άρειο Πάγο την Ιδρυτική Διακήρυξη του πολιτικού κόμματος "**Κεντρική Πορεία** – Το Κόμμα της Μεσαίας Τάξης και της Ελεύθερης Παραγωγικής Οικονομίας".

Η δημιουργία του φορέα μας γεννήθηκε από την πεποίθηση ότι καμία ουσιαστική πολιτική αλλαγή δεν μπορεί να επιτευχθεί χωρίς **την αλλαγή του ίδιου του πολιτικού συστήματος** και του τρόπου με τον οποίο αξιοποιούνται οι Εθνικοί και Ευρωπαϊκοί πόροι.

Στόχος μας είναι η διεκδίκηση ενός πολιτικού συστήματος με λιγότερους Πολιτικούς στην διοίκηση του κράτους , περισσότερους τεχνοκράτες δημόσιους υπαλλήλους και οικονομικές ευκαιρίες για όλους τους Έλληνες, χωρίς φωτογραφικές νομοθετικές πράξεις και κανονιστικές διατάξεις.

Ηγέτιδα κοινωνική ομάδα στην προσπάθεια αυτή είναι το Κέντρο της Ελληνικής Κοινωνίας, ο Πυρήνας της Μεσαίας Τάξης, οι ΜμΕ, οι Εργαζόμενοι τους, οι Επαγγελματίες, οι Πραγματικοί Αγρότες και οι αφοσιωμένοι Δημόσιοι Υπάλληλοι. Πρόκειται για όλους εμάς όσοι δημιουργούμε πλούτο, κρατούμε την οικονομία σε λειτουργία και εξασφαλίζουμε τα προς το ζην με την εργασία μας, χωρίς να στηριζόμαστε σε προνόμια ή ειδικές πολιτικές εύνοιας.

Θα ήταν ιδιαίτερη χαρά και τιμή για εμάς να γνωρίσουμε τις απόψεις σας πάνω σε κρίσιμα οικονομικά και κοινωνικά ζητήματα και να διερευνήσουμε τρόπους συνεργασίας, ώστε οι προτάσεις μας να συμβάλλουν ουσιαστικά στην οικοδόμηση μιας Ισχυρής Παραγωγικής Οικονομίας, με προοπτικές για όλους τους Έλληνες.

Με εκτίμηση,

Απόστολος Βλάχος

Πρόεδρος

6976407407

 contact@kentrikiporeia.gr